*For det arabiske mannsnavnet Mousa, se Moses (mannsnavn).*

**Mousa** (norrønt: *Mosey*, «Moseøy») er en liten øy i den skotske øygruppen Shetland. Øya har vært ubebodd siden 1800-tallet og er mest kjent for Mousa Broch, et rundtårn fra jernalderen, og er utpekt som et særskilt verneområde for hekkekolonier for havsvaler (*Hydrobates pelagicus*).

Fergeforbindelse med Leebitton og Sandwick på Mainland.

Geografi
--------

Mousa under en snøskyll.
Mousa ligger litt over en mil utenfor østkysten av den store øya Mainland på Shetland i sognet Dunrossness omtrent 24 km sør for Lerwick. Øya er nesten delt i to av innløpene, East og West Hams, og er 2,4 km lang og nesten 1,6 km i maksimal bredde. Geologisk senger av hard sandstein veksler med gjørmete kalksteiner som forvitrer ved å produsere fruktbar jord. Et steinbrudd ga i sin tid hellesteiner for Lerwick.

Mousas fruktbare jord støtter et rikt mangfold av planter, inkludert blåmunke og krypvier i den urterike gressmarkene, til tross for vind, saltsprut og beite av sauer.

Mousa ligger rett på 60. breddegrad, 60 grader nord for ekvator, 30 grader sør for nordpolen.

Historie
--------

* *Se hovedartikkel, Broch of Mousa*

En tåkete dag over det forhistoriske rundtårnet Mousa Broch
Shetland og Mousa på kartet *Carta Marina* fra 1539
Mousa Broch er den best bevarte festningen fra tidlig jernalder på de britiske øyer. Det 2000 år gamle runde tårnet står over en steinete strandlinje, det ene av et par av disse borgene som vokter sundet Mousa Sound. De kan være en del av en borgkjede i denne delen av Shetland, synlige fra hverandre som fyrtårn. Det andre av de to, ved Burland på Mainland er langt mindre godt bevart. Mange brocher var i fokus for en bosetting, men det har aldri vært en fullstendig arkeologisk undersøkelse for å bekrefte dette ved Mousa. Den ble ryddet ut i 1860 og 1919. Mousa Broch har overlevd intakt i den høyden den har og det antas at aldri har vært mye høyere enn den er i dag. Den slapp unna i sin tid å bli benyttet som et grustak for å samle inn steiner for å bygge steinmurer og lokale hus (som siden ble forlatt og ødelagt).

Mousa Broch er nevnt i *Orknøyingenes saga* som et sted brukt som et forsvar ved angrep, og som et sted hvor et par med elskede gjemte seg unna.

Inngangen til tårnet er lang, noe som gjenspeiler den enorme tykkelsen på veggene. Ved bunnen er tårnborgen 15 m i diameter, men interiøret er bare 6 m i diameter. Innenfor den enorme tykkelsen av bunnen av veggene er det en rekke kamre som sannsynligvis ble brukt som lagerrom, mens på de høyere nivåer går det passasjer mellom den indre og ytre delen av veggen. På innsiden fører bratte trappetrinn til toppen av veggen. Halvveis oppe er en trappeavsats som trolig ga tilgang til et øvre nivå av borgens indre, bygget på en avsats som løper rundt omkretsen av interiøret.

Miljøvern
---------

Østkysten av Mousa sett mot holmen Peerie Bard
Mousa er kjent for havert (gråsel) steinkobbe og teist, rødnebbterne og havsvale.

Mousa har rundt 6800 hekkende par av europeiske havsvaler totalt. Dette representerer omtrent 8 % av den britiske fuglebestanden og 2,6 % av verdens bestanddel. Øya er utpekt som både et spesielt verneområde (SAC) og et område av særskilt vitenskapelig interesse (SSSI) av NatureScot, og drives som et reservat av RSPB.

I havet rundt øya er det en bestand av havsil som er en matkilde for mange arter fisk, sjøfugl, sel, hval og delfiner: området anses å ha den mest pålitelige bestanden av havsil av alle områder av havet rundt Shetland. Disse havene er derfor også beskyttet, og danner både et spesialområde for bevaring (SAC) og et maritimt naturvernområde (NCMPA).

Referanser
----------

1. ↑   Haswell-Smith, Hamish (2004): *The Scottish Islands*. Edinburgh: Canongate. ISBN 978-1-84195-454-7; s. 411–114.
2. ↑   «Mousa Reserve guide» (PDF). RSPB. Arkivert fra originalen (pdf) den 8. august 2007.
3. ↑  Overview of Mousa, *Gazetteer for Scotland*
4. ↑   Historic Environment Scotland: «Broch of Burland (998)», *Canmore*
5. 1 2  «Mousa Broch», *Undiscovered Scotland*
6. ↑   Thomas, D. (2011): «An Investigation of Aural Space inside Mousa Broch by Observation and Analysis of Sound and Light», *Intarch.ac.uk* (30).
7. 1 2  «Mousa», *RSPB*.
8. ↑  Ratcliffe, N.; Vaughan, D.; White, M. (1998): «The status of Storm Petrels on Mousa, Shetland». *Scottish Birds*. **19**: 154–159.
9. ↑   Harrop, Hugh; Tipling, David (2002): «The Storm Petrels of Mousa». *Birding World*. **15** (8): 332–333.
10. ↑  «SAC Standard Data Form» Arkivert 28. juli 2008 hos Wayback Machine. (PDF), *JNCC*.
11. ↑   «Mousa SSSI», *NatureScott*.
12. ↑  «Mousa to Boddam Marine Protected Area Summary», *Scottish Government*
13. ↑  «Mousa SAC», *NatureScott*
14. ↑  «Mousa to Boddam MPA(NC)», *NatureScott*

|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |